29/05/2017 | Administración LocalMunicipal
A Coruña
Área de Rexeneración Urbana e Dereito á Vivenda
Servizo de Vivenda e Rehabilitación
Edicto de aprobación das bases reguladoras da convocatoria pública para a adquisición polo Concello da Coruña de edificios e vivendas

EDICTO APROBACIÓN DAS BASES REGULADORAS DA CONVOCATORIA PÚBLICA PARA A ADQUISICIÓN POLO CONCELLO DA CORUÑA DE EDIFICIOS E VIVENDAS CON DESTINO A AUMENTO DO PATRIMONIO MUNICIPAL DE SOLO, INTEGRACIÓN SOCIAL E FINALIDADE DE INTERVENCIÓN NO URBANISMO A Xunta de Goberno Local, na súa sesión ordinaria de data 19 de maio do 2017, adoptou, entre outros, os seguintes acordos: “Primeiro. –Aprobar as “Bases reguladoras da convocatoria pública para a adquisición polo concello da Coruña de edificios e vivendas con destino a aumento do patrimonio municipal de solo, integración social e finalidade de intervención no urbanismo”, que se inclúe como Anexo a este acordo, que establecen as condicións da adquisición e o procedemento para levala a cabo segundo as normas contidas no artigo 116 e disposición adicional decimo quinta da Lei 33/2003, de 3 de novembro, do Patrimonio das Administracións Públicas. Segundo. –Dispoñer a publicación do acordo de aprobación das citadas bases reguladoras no Boletín Oficial da Provincia, na web municipal e portal de transparencia da mesma, para a súa difusión aos posibles destinatarios que poidan estar interesados na convocatoria, nos termos establecidos no artigo 6 da Lei 40/2015, de 1 de outubro, de réxime xurídico do sector público, e Lei 19/2013, de 9 de decembro, de transparencia, acceso á información pública e bo goberno. Terceiro. –Constituír unha Comisión Municipal de Valoración (CMdV) para realizar as funcións que se establecen nas bases reguladoras no procedemento de selección e ordenación das ofertas, e proposta de autorización nas celebracións dos contratos de compravenda, nos termos establecidos no apartado I da condición 7ª das bases, que estará formada polos seguintes integrantes:  Presidente Xefe do Servizo de Rehabilitación e Vivenda: D.ª Claudio Daniel Boulanger Galvin.  Vogal Xefe do Departamento do Servizo de Rehabilitación e Vivenda: D. Peter Andrew Dmitriev De Saavedra;  Secretaria Xefe da Sección de Rehabilitación: Dª Angeles Luisa Malhotra Felgueroso;  Vogal representante da Asesoría Xurídica Municipal;  Vogal representante da Intervención Municipal. Cuarto. –Encomendar ao Servizo de Rehabilitación e Vivenda todas as xestións e actuacións administrativas necesarias para aprobar o expediente da convocatoria para a adquisición de edificios e vivendas, e dispoñer a apertura do procedemento para a selección e ordenación das ofertas e a celebración dos contratos de compravenda, segundo as normas contidas nas bases reguladoras e na lexislación patrimonial, aplicando supletoriamente a regulación establecida no Real Decreto Lexislativo 3/2011, de 14 de novembro, polo que se aproba o Texto Refundido da Lei de Contratos do Sector Público.” O que se publica para xeral coñecemento, e indicar que o texto íntegro das devanditas Bases reguladoras poderá consultarse na páxina web do concello (www.coruna.es/vivenda). RECURSOS: O acordo adoptado pola Xunta de Goberno Local que se publica é definitivo en vía administrativa e contra o mesmo cabe interpoñer polas persoas interesadas os seguintes recursos: 1.–Con carácter potestativo, RECURSO DE REPOSICIÓN ante o propio órgano que ditou o acto, no prazo dun MES, contado a partir do día seguinte ao desta publicación (artigos 123 e 124 da Lei 39/2015, de 1 de outubro, de Procedemento Administrativo Común das Administracións Públicas). 2.–RECURSO CONTENCIOSO-ADMINISTRATIVO, ante os Xulgados do Contencioso-Administrativo da Coruña (artigos 8 e 46 da Lei 29/1998, de 13 de Xullo, reguladora da Xurisdición Contencioso-Administrativa), no prazo de DOUS MESES, contados a partir do día seguinte ao desta publicación. En caso de interpoñerse recurso de reposición o prazo de interposición do recurso contencioso-administrativo será de DOUS MESES desde a notificación da resolución desestimatoria do recurso de reposición, se fora expresa ou desde a súa desestimación tácita, que se producirá se no prazo de seis meses non se resolve o recurso de reposición interposto. Todo iso sen prexuízo de que se interpoña calquera outro que se estime procedente. A Coruña, 22 de maio de 2017 O ALCALDE, P. D. (Decreto Alcaldía do 17 de abril de 2017 - BOP núm.76, do 24 de abril de 2017) O Tenente de Alcalde responsable da área de Rexeneración urbana, dereito á vivenda e mobilidade sostible Xiao Varela Gómez